《次前韵与前人同舟自城归》
宋代·陈著

夜泊南津梦岸斜，老来行役只堪嗟。
满篷风露五更月，残梦溪山百里家。
蹴起睡奴催纤路，坐同吟伴说梅花。
此归又且深深信，澜到中閒要见涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。